**Лонданская школа эканомікі і палітычных навук** (англ.: The London School of Economics and Political Science, LSE) — падраздзяленне Лонданскага ўніверсітэта. Школа заснавана ў 1895 годзе. Дэвіз школы «rerum cognoscere causas», прыняты ў 1922 годзе, азначае «спазнай прычыну рэчаў».

Гісторыя
--------

Лагатып
Навучальны кампус Лонданскай школы эканомікі і палітычных навук, Хагтан-стрыт
Рашэнне стварыць школу было прынята 4 жніўня 1894 года чатырма фабіянцамі за сняданкам у Бора Фарм (*Borough Farm*) каля Мілфарда (графства Сурэй) — Беатрысай і Сідні Вебамі, Грэмам Уолесам і Джорджам Бернардам Шоу.

У 1900 годзе ЛШЭ далучылася да Лонданскага ўніверсітэта на правах факультэта эканомікі і да сённяшняга дня застаецца спецыялізаваным навучальна-даследчым інстытутам, адзіным такога роду ў Вялікабрытаніі.

Хутка развіваючыся ў наступныя гады школа размясцілася ў самым цэнтры Лондана на Клэр-Маркет і Хагтан-стрыт. У 1920 годзе першы камень у падмурак Старога будынка на Хагтан-стрыт заклаў кароль Георг V.

У гады Другой сусветнай вайны школа пераязджала часова ў Кембрыдж.

У паваенныя гады школа ўвесь час пашыралася, па-ранейшаму займаючы месца ў цэнтры Лондана паміж Лінкальнс-Ін-Філдс і Олдвіч па суседстве з Каралеўскім палацам правасуддзя.

Лонданская школа мае вялікі ўплыў, дзякуючы сваім сувязям у свеце палітыкі, бізнесу і права.
Станам на люты 2009 год каля 32 % былых і дзейсны глаў дзяржавы вучыліся ці выкладалі ў ЛШЭ; 28 членаў Палаты абшчын Брытанскага парламента і 42 члены Палаты лордаў таксама вучыліся ці выкладалі ў ЛШЭ.

У 1989 годзе ЛШЭ адкрыла Летнюю школу эканомікі ў Лондане, у 2004 годзе — у Пекіне.

Сучасная структура школы
------------------------

Будынак Лонданскай школы эканомікі і палітычных навук з боку вуліцы Олдвіч
У наш час у школе на пастаяннай аснове (full-time) навучаецца каля 9000 студэнтаў з розных краін свету (больш як са 140 за ўвесь час існавання школы), у тым ліку 32 % з Злучанага каралеўства, 19 % з краін ЕС і 49 % з іншых краін свету.

Навучальная структура ЛШЭ ўключае 23 кафедры (Departments), якія ахопліваюць шырокі спектр грамадскіх навук: эканоміка, права, сацыялогія, фінансы, бухгалтарскі ўлік, менеджмент, антрапалогія і інш.
Бібліятэка ЛШЭ з'яўляецца самай буйной у свеце бібліятэкай па грамадскіх навуках. Заснаваная ў 1896 годзе яна вядомая ў свеце як Брытанская бібліятэка палітычных і эканамічных навук. Фонды бібліятэкі налічваюць больш за чатыры мільёны адзінак кніг і звыш 20000 найменняў друкаваных часопісаў. Агульная даўжыня паліц, да якіх маецца свабодны доступ чытачоў бібліятэкі, складае 50 км. У бібліятэцы прадстаўлена літаратура на ўсіх асноўных еўрапейскіх мовах. Бібліятэка мае падпіску на 20000 электронных часопісаў.

Лонданская школа эканомікі мае некалькі гасцініц-інтэрнатаў для студэнтаў, размешчаных у розных раёнах Лондана, як правіла, недалёка ад навучальных будынкаў.

Кіраўнікі школы
---------------

Галоўны ўваход у Лонданскую школу эканомікі і палітычных навук
**Школу ўзначальвалі**:

1. 1895—1903 — Уільям Х'юінс
2. 1903—1908 — сэр Хэлфард Макіндэр
3. 1908—1919 — Уільям Пембер Рыўс
4. 1919—1937 — сэр (пазней — лорд) Уільям Беверыдж
5. 1937—1957 — сэр Александэр Кар—Саўндэрс
6. 1957—1967 — сэр Сідні Кэйн
7. 1967—1974 — сэр Вальтэр Адамс
8. 1974—1984 — прафесар лорд Ральф Дарэндорф
9. 1984—1989 — доктар Індрапрасад Патэль
10. 1990—1996 — сэр Джон Эшуарт
11. 1997—2003 — прафесар (пазней — лорд) Энтані Гідэнс
12. 2003—2011 — сэр Говард Дэйвіс
13. 2011—2012 — прафесар Джудзіт Рыс[en]
14. 2012 — цяперашні час — прафесар Грэг Калхун[en]

Лаўрэаты Нобелеўскай прэміі
---------------------------

Унутры старога будынка Лонданскай школы эканомікі і палітычных навук
У бібліятэцы Лонданскай школы эканомікі і палітычных навук

**Лаўрэаты Нобелеўскай прэміі, у розныя гады супрацоўнічалыя з Лонданскай школай эканомікі і палітычных навук**| **Год** | **Імя лаўрэата** | **Намінацыя** |
| 1925 | Джордж Бернард Шоу | Літаратура |
| 1950 | Ральф Банч | Прэмія міру |
| 1950 | Бертран Расэл | Літаратура |
| 1959 | Філіп Ноэль-Бэйкер | Прэмія міру |
| 1972 | Джон Хікс | Эканоміка |
| 1974 | Фрыдрых Хаек | Эканоміка |
| 1977 | Джэймс Мід | Эканоміка |
| 1979 | Артур Льюіс | Эканоміка |
| 1990 | Мертан Мілер | Эканоміка |
| 1991 | Рональд Коўз | Эканоміка |
| 1998 | Амарція Сен | Эканоміка |
| 1999 | Роберт Мандэл | Эканоміка |
| 2001 | Джордж Акерлоф | Эканоміка |
| 2007 | Леанід Гурвіч | Эканоміка |
| 2008 | Пол Кругман | Эканоміка |
| 2010 | Крыстафер Пісарыдэс | Эканоміка |

Гл. таксама
-----------

* Брытанская бібліятэка палітычных і эканамічных навук

Зноскі
------

1. ↑  LSE History на афіцыйным сайце ЛШЭ Архівавана 28 лютага 2008.. — 10.10.2008.
2. 1 2  Пра LSE на сайце Лонданскай школы эканомікі Архівавана 28 лютага 2009.
3. ↑  Факультэты ЛШЭ Архівавана 18 мая 2009.
4. ↑  Nobel Prize winners **(нявызн.)**.  London School of Economics (17 сакавіка 2009). Архівавана з першакрыніцы 11 лютага 2012. Праверана 26 ліпеня 2009.

Спасылкі
--------

|  |  |
| --- | --- |
| commons: | Лонданская школа эканомікі і палітычных навук на Вікісховішчы |

* Сайт школы

|  |  |
| --- | --- |
| ⚙️   У сацыяльных сетках | Facebook · LinkedIn · Твітэр |
| Фота, відэа і аўдыё | Flickr · Instagram · SoundCloud |
| Слоўнікі і энцыклапедыі | Вялікая каталанская · Вялікая расійская (старая версія) · Вялікая расійская (навукова-адукацыйны партал) · Britannica (онлайн) · Brockhaus |
| 

| Нарматыўны кантроль |
| --- |
| BIBSYS: 90335080 · BNC: a12210055 · BNF: 12258706r · GND: 7669-7 · ICCU: VEAV008434 · ISNI: 0000 0004 5903 3130 · LCCN: n80038497 · LNB: 000009033 · Microsoft: 909854389 · NDL: 01165845 · NKC: ko2003186515 · NLA: 35311778 · NLR: 000130073 · NSK: 000391136 · NUKAT: n98069018 · LIBRIS: 67828 · SUDOC: 032150547 · VIAF: 124127252 |

 |